Cât câștigă primarii europeni? Primarul Londrei și-a tăiat singur salariul.
Cele mai mari salarii le au primarii din Berlin, Paris și Roma. În Italia, salariul primarului este direct proproțional cu dimensiunea localității. În Londra, primarul și-a tăiat singur salariul cu 10 la sută deoarece bugetul local a fost golit de pandemie.
În multe țări din Europa, dar nu numai, salariile primarilor sunt legate de numărul de locuitori.Franța este țara de pe continent cu cel mai mare număr de aleși locali, peste 500 de mii. Salariile lor depind de numărul de locuitori.Anne Hidalgo este primarul Parisul din 2014. Are cel mai mare salariu dintre toții primarii francezi – 8600 de euro pe lună. Nu l-a majorat deoarece câștigă mai mult decât cei mai mulți francezi.Primarul Romei, salariu mai mare ca al premierului Giuseppe ConteȘi în Italia, salariile primarilor sunt legate de numărul de locuitori.De aceea, primarul Romei, Virginia Raggi, câștigă cel mai mult – 9700 de euro brut pe lună. Mai mult ca premierul Giuseppe Conte.Oamenii se așteptau să-și taie din salariu, mai ales că predecesorul său avea 4500 de euro, dar nici vorbă. În plus, a mărit și salariile consilierilor.Primarul Berlinului, cel mai mare salariu dintre toți primarii din GermaniaMichael Müller este primar al Berlinului din 2014. Are cel mai mare salariu dintre toți primarii din Germania, 14 mii de euro pe lună sau 168 de mii de euro pe an.Cam 5 cenți pentru fiecare locuitor al Berlinului. De când cu pandemia, a avut mult mai multă treabă. A fost mereu lângă Angela Merkel.Primarul din Londra și-a tăiat singur salariulÎn Marea Britanie, rolul primarului este diferit față de cel al colegilor pe continent. Aici, funcția este văzută ca muncă în folosul comunității, nu o profesie.Doar în Anglia sunt primari aleși. Scoția, Țara Galilor și Irlanda de Nord nu au. Și în Anglia sunt două categorii – primari de localități, 15 la număr și primari de zone metropolitane, 8 la număr.La a doua categorie intră primarul Londrei, Sadiq Khan, politician laburist, fiul de imigranți musulmani și susținător al rămânerii în Uniunea Europeană.El are un salariu anual de aproape 153 de mii de lire, mai mult decât Boris Johnson.Primarul și-a tăiat anul acesta salariul cu 10 la sută, deoarece bugetul local a fost golit de pandemie.